text: টঙ্গীতে ঝুটের গুদামে আগুন টঙ্গীতে ঝুটের গুদামে আগুন
  জাতীয় | 11th June, 2021 1:26 am
  টঙ্গীর মিলগেট এলাকায় অলিম্পিয়া মার্কেটে ঝুটের গুদামে আগুন লেগেছে। রাত ৮টার দিকে এই আগুন লাগে বলে জানা গেছে। আগুন নিয়ন্ত্রণে ফায়ার সার্ভিসের ৬ টি ইউনিট কাজ করে যাচ্ছে। তবে পানির সংকট এবং ধোঁয়ার কারণে পরিস্থিতি নিয়ন্ত্রণে নিতে বেশ বেগ পেতে হচ্ছে বলে জানান ফায়ার সার্ভিসের কর্মীরা।
  প্রত্যক্ষদর্শী এবং স্থানীয় ঝুট ব্যবসায়ীরা জানিয়েছেন, রাত ৮ টার দিকে অগ্নিসংযোগের ঘটনা ঘটলে দ্রুত ফায়ার সার্ভিসকে জানানো হয় এবং ফায়ার সার্ভিসের ৪ টি ইউনিট প্রথমে কাজ শুরু করে। তারপর উত্তরা থেকে আরো দুটি ইউনিট এসে যোগ দেয়। এ ছাড়াও পার্শ্ববর্তী কারখানার শ্রমিকেরা সেসব কারখানার অগ্নি নির্বাপণ যন্ত্রের সাহায্যে আগুন নিয়ন্ত্রণে আনার কাজ করে যাচ্ছেন বলে জানা যায়।
  প্রাথমিকভাবে ফায়ার সার্ভিস ধারণা করছে যে বৈদ্যুতিক শর্টসার্কিট থেকেই আগুনের সূত্রপাত ঘটেছে। এ ছাড়াও ফায়ার সেফটির অভাবে টঙ্গীর মিলগেট এলাকায় অগ্নিকাণ্ডের ঘটনা ঘটেছে আগেও।